ตลาดหุ้นเอเชียแดงทั้งกระดาน! นลท.วิตกโควิด-19 ฉุดศก.โลกทรุด หลังยอดติดเชื้อพุ่งหลายประเทศ
ตลาดหุ้นเอเชียแดงทั้งกระดาน! นลท.วิตกโควิด-19 ฉุดศก.โลกทรุด หลังยอดติดเชื้อพุ่งหลายประเทศ
ตลาดหุ้นเอเชียแดงทั้งกระดาน! นลท.วิตกโควิด-19 ฉุดศก.โลกทรุด หลังยอดติดเชื้อพุ่งหลายประเทศ
6 มี.ค. 2563

ผู้สื่อข่าวรายงานว่า ตลาดหุ้นเอเชียเปิดร่วงลงในวันนี้ เนื่องจากนักลงทุนวิตกกังวลเกี่ยวกับผลกระทบทางเศรษฐกิจที่เกิดจากการแพร่ระบาดของไวรัสโคโรนาสายพันธุ์ใหม่ (โควิด-19) หลังจากมีรายงานพบผู้ติดเชื้อเพิ่มขึ้นทั้งในสหรัฐและอีกหลายประเทศ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,009.80 จุด ลดลง 319.32 จุด, -1.50%,
ดัชนี KOSPI ตลาดหุ้นเกาหลีใต้เปิดวันนี้ที่ 2,053.09 จุด ลดลง 32.17 จุด, -1.54%,
ดัชนี FBMKLCI ตลาดหุ้นมาเลเซียเปิดวันนี้ที่ 1,486.84 จุด ลดลง 4.19 จุด, -0.28%,
ดัชนี TAIEX ตลาดหุ้นไต้หวันเปิดวันนี้ที่ 11,471.36 จุด ลดลง 43.46 จุด, -0.38%,
ดัชนี FTSE STI ตลาดหุ้นสิงคโปร์เปิดวันนี้ที่ 2,999.23 จุด ลดลง 19.04 จุด, -0.63%,
ดัชนี HSI ตลาดหุ้นฮ่องกงเปิดวันนี้ที่ 26,397.78 จุด ลดลง 370.09 จุด, -1.38%,
ดัชนี SSE Composite ตลาดหุ้นจีนเปิดวันนี้ที่ 3,039.94 จุด ลดลง 31.74 จุด, -1.03%
และดัชนี PSE Composite ตลาดหุ้นฟิลิปปินส์เปิดวันนี้ที่ 6,871.14 จุด ลดลง 13.63 จุด, -0.20%
ด้านองค์การอนามัยโลก (WHO) เปิดเผยข้อมูลล่าสุดระบุว่า ณ วันพฤหัสบดีที่ 5 มี.ค. จำนวนผู้ติดเชื้อไวรัสโควิด-19 รายใหม่ทั่วโลกเพิ่มขึ้นอีก 2,241 ราย ส่งผลให้ยอดรวมผู้ติดเชื้อทั่วโลกขณะนี้อยู่ที่ 95,333 ราย
ขณะที่ศูนย์ควบคุมและป้องกันโรคของเกาหลี (KCDC) รายงานในเช้าวันนี้ว่า พบผู้ติดเชื้อไวรัสโคโรนาสายพันธุ์ใหม่ (โควิด-19) เพิ่มอีก 518 ราย ส่งผลให้ยอดรวมผู้ติดเชื้อในประเทศเพิ่มขึ้นเป็น 6,284  ราย ขณะที่จำนวนผู้เสียชีวิตรวมอยู่ที่ 42 ราย
ขณะที่คณะกรรมการสุขภาพแห่งชาติของจีน (NHC) แถลงวันนี้ว่า ณ วันพฤหัสบดีที่ 5 มี.ค. มีผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ (โควิด-19) ในจีน เพิ่มขึ้นอีก 30 ราย ส่งผลให้ยอดรวมผู้เสียชีวิตทั่วประเทศจีน เพิ่มเป็น 3,042 ราย ส่วนจำนวนผู้ติดเชื้อทั่วประเทศ เพิ่มขึ้นอีก 143 ราย ส่งผลให้ยอดรวมผู้ติดเชื้อทั่วประเทศ เพิ่มขึ้นเป็น 80,552 ราย
ส่วนรัฐบาลอังกฤษออกแถลงการณ์ยืนยันว่า พบผู้เสียชีวิตจากการติดเชื้อไวรัสโคโรนาสายพันธุ์ใหม่ (โควิด-19) รายแรกในอังกฤษ ขณะที่จำนวนผู้ติดเชื้อภายในประเทศขณะนี้พุ่งขึ้นเป็น 115 ราย